Shimazu Nariakira

ialah seorang daimyō Jepun pada Zaman Edo, dan merupakan pemerintah ke-28 daripada susur galur puak Shimazu yang memerintah Domain Satsuma.

Beliau terkenal sebagai seorang pemerintah yang bijaksana dan berilmu, serta menunjukkan minat yang mendalam terhadap ilmu dan teknologi Barat. Selepas kematiannya, beliau dipuja sebagai kami Shinto dengan gelaran Terukuni Daimyōjin (照国大明神) pada Mei 1863.

 Kehidupan awal dan kebangkitan 
Shimazu Nariakira dilahirkan pada 28 April 1809 di kediaman Domain Satsuma di Edo. Melalui ibunya, beliau mempunyai pertalian keturunan dengan tokoh-tokoh besar Jepun seperti Date Masamune, Tokugawa Ieyasu dan Oda Nobunaga. Walaupun merupakan pewaris sah, beliau hanya berjaya menjadi daimyō Satsuma selepas melalui konflik dalaman keluarga dan politik yang sangat sengit, dikenali sebagai Oyura Sōdō (atau Takasaki Kuzure).Iwata, 29 Disebabkan sebahagian besar hidupnya dihabiskan di Edo (selaras dengan sistem sankin-kōtai), beliau sering dianggap orang luar di domainnya sendiri dan menghadapi tentangan kuat daripada golongan konservatif Satsuma.

Nariakira mempunyai minat besar terhadap ilmu, teknologi Barat dan pengukuhan pertahanan, terutama bagi menghadapi ancaman kuasa Barat. Bagaimanapun, cita-citanya ditentang oleh bapanya, Shimazu Narioki, serta penasihat utama domain, Zusho Hirosato, yang bimbang program ketenteraan dan pemodenan itu akan membebankan kewangan Satsuma.Sakai. "Shimazu Nariakira". p222 Selain itu, Yura, ibu kepada adik tirinya Shimazu Hisamitsu,Sakai. "Shimazu Nariakira". p223 memainkan peranan penting dalam pakatan politik yang berusaha menyingkirkan Nariakira dan mengangkat Hisamitsu sebagai pengganti daimyō, walaupun Nariakira ialah pewaris sulung yang sah.

Ketegangan memuncak apabila Nariakira dihantar menangani krisis Ryukyu (negara naungan Satsuma) pada tahun 1846, susulan tekanan Perancis dan Britain untuk menjalinkan hubungan. Bersama pegawai kanan shogun Abe Masahiro, Nariakira bersetuju agar hubungan terhad dibenarkan bagi mengelakkan konflik ketenteraan dengan Barat.Sakai. "The Satsuma-Ryukyu Trade." p403. Namun begitu, sebaik Narioki kembali ke Satsuma pada 1847, kuasa Nariakira dilucutkan dan dipindahkan kepada Hisamitsu, menyebabkan Nariakira kembali ke Edo dalam keadaan tersisih.

Konflik keluarga ini turut melibatkan fitnah, tuduhan sumpahan, dan kematian anak-anak Nariakira, yang dipercayai oleh penyokongnya berpunca daripada pakatan Yura. Keadaan menjadi semakin buruk sehingga Nariakira terpaksa mendapatkan campur tangan Abe Masahiro. Dengan sokongan shogun, Zusho Hirosato dipanggil ke Edo dan akhirnya melakukan seppuku pada 1848,Ravina, 49 manakala Shimazu Narioki dipaksa bersara pada 1851. Akhirnya, pada 3 Februari 1851, Shimazu Nariakira dilantik secara rasmi sebagai daimyō Domain Satsuma, menamatkan konflik pewarisan yang panjang dan berdarah.

 Pendidikan dan teknologi Barat 
Shimazu Nariakira dianggap sebagai salah seorang daimyō paling bijaks pada zamannya, terutama kerana penekanannya terhadap pendidikan dan ilmu pengetahuan. Sejak usia tiga tahun (1812), beliau telah ditetapkan sebagai pewaris Domain Satsuma dan menerima pendidikan menyeluruh dalam bidang ketenteraan serta keilmuan.Ravina, 44 Dipengaruhi oleh datuknya, Shimazu Shigehide, Nariakira menunjukkan minat mendalam terhadap budaya dan ilmu Barat, termasuk teknologi seperti jam, alat muzik, teleskop, mikroskop dan senjata. Beliau juga mempelajari huruf Rom (abjad Latin) dan menggunakannya sebagai sistem kod peribadi, selain menjadi antara segelintir orang Jepun yang pernah bertemu orang Barat melalui perkenalannya dengan Philipp Franz von Siebold di Nagasaki.

Selepas menjadi daimyō Satsuma, Nariakira secara aktif memajukan pemodenan ketenteraan dan teknologi. Beliau mengarahkan pembinaan Iroha-maru, antara kapal bergaya Barat terawal di Jepun, serta mendirikan limbungan kapal moden di Sakurajima.Iwata, 33 Dalam bidang ketenteraan, beliau memperkenalkan kavalri gaya Barat dan latihan ketenteraan tahunan. Pembaharuan ini hanya dapat dilaksanakan hasil kestabilan kewangan domain yang sebelumnya dipulihkan, walaupun oleh pihak yang pernah menentangnya.

Dalam bidang pendidikan, Nariakira menubuhkan Rangaku Kōshūjo, sebuah institusi untuk mempelajari bahasa Belanda dan sains Barat.Iwata, 26 Walau bagaimanapun, beliau tetap menekankan keseimbangan antara ilmu Barat dan nilai nasionalisme, dengan memastikan pelajar memahami ajaran Konfusianisme. Beliau juga menyediakan bantuan makanan kepada pelajar miskin sebagai bentuk biasiswa awal, dengan matlamat melahirkan generasi muda yang berdisiplin, berilmu dan mampu menjaga keamanan negara.

Nariakira turut mencatat sejarah dalam bidang fotografi Jepun. Pada 1848, beliau memperoleh kamera daguerreotaip pertama yang diimport ke Jepun dan mengarahkan penghasilan gambar. Setelah bertahun-tahun percubaan, sebuah potret rasmi beliau berjaya dihasilkan pada 17 September 1857.Anne Tucker et al., The History of Japanese Photography. Yale University Press, 2003.  Gambar ini kemudian menjadi objek penghormatan di Kuil Terukuni, sebelum hilang selama hampir satu abad.Darwin Marable, Through the Looking Glass: How Japanese Photography Came of Age. World and I, May 1, 2004. Ia ditemui semula pada 1975 dan diiktiraf sebagai daguerreotaip tertua yang dihasilkan oleh jurugambar Jepun, lalu diisytiharkan sebagai Harta Kebudayaan Penting Jepun pada 1999.Philbert Ono, PhotoHistory 1999 , 2002.

 Rakan perjuangan 
Sepanjang hidupnya, Shimazu Nariakira membina rangkaian persahabatan dengan tokoh-tokoh berpengaruh di peringkat pusat, yang sangat membantu dalam usahanya memaksa ayahnya, Shimazu Narioki berundur. Antara sekutu terpentingnya ialah Abe Masahiro, seorang rōjū (penasihat kanan shogun), yang mempercayai Nariakira dalam isu pertahanan negara dan melantik beliau mengendalikan krisis hubungan perdagangan Barat dengan Kerajaan Ryūkyū. Kepercayaan ini tidak diberikan kepada Narioki atau penasihatnya, Zusho Hirosato,Sakai. "Shimazu Nariakira". p224 yang dianggap tidak boleh dipercayai. Melalui campur tangan Abe, Narioki dan Zusho akhirnya disingkirkan, membuka jalan kepada Nariakira untuk menjadi daimyō Satsuma.

Disebabkan Narioki dan Zusho menyekat aliran maklumat, Nariakira membina rangkaian risikan sendiri. Beliau mendapatkan bantuan Date Munenari dari Uwajima untuk menyampaikan keadaannya kepada pihak shogun dan Abe,Sakai. "Shimazu Nariakira". p225 serta mengarahkan orang kanannya mengawasi kegiatan kewangan Zusho. Sokongan Date dan Abe mempercepatkan persaraan Narioki dan pelantikan rasmi Nariakira sebagai daimyō Satsuma pada tahun 1851.Sakai. "Shimazu Nariakira". p226

Selepas berkuasa, Nariakira mengangkat tokoh-tokoh setia yang kelak menjadi penting dalam sejarah Jepun moden. Saigō Takamori, seorang samurai berpangkat rendah, dinaikkan taraf sebagai pembantunya,Ravina, 43 manakala Ōkubo Toshimichi, yang sebelum ini dibuang negeri kerana menyokong Nariakira, diampunkan dan dinaikkan pangkat.Iwata 33 Saigō dan Ōkubo membantu menyebarkan idea Nariakira, termasuk pemerkasaan peranan Maharaja Jepun, pengurangan dominasi shogun,Ravina, 61 dan pemodenan ketenteraan ala Barat, menjadikan satu gagasan yang kemudiannya menjadi asas kepada kerajaan Meiji.

 Kematian 
Menjelang akhir hayatnya, Nariakira tidak mempunyai waris lelaki dewasa; hanya seorang anak lelaki kecil dan seorang anak perempuan. Beliau terpaksa menyerahkan keputusan pewarisan kepada ayahnya, dengan pilihan antara Shimazu Hisamitsu atau anak Hisamitsu, Tadayoshi.Ravina, 72 Walaupun pengikutnya percaya kematian anak-anak Nariakira sebelumnya berpunca daripada konspirasi, beliau menolak sebarang tindakan balas dendam.Yates, 62 Pada Julai 1858, Nariakira meninggal dunia akibat keletihan dan strok haba semasa menyelia latihan ketenteraan. Selepas kematiannya, beliau dihormati sebagai kami Shinto, bergelar Terukuni Daimyōjin, namun anak lelakinya meninggal dunia tidak lama kemudian.

 Catatan 

 Pautan luar 
 Sengan-en, traditional garden and stately home where the Shuseikan was located

 Biography of Nariakira, including pictures of statues and locations related to him

Category:Kelahiran 1809
Category:Kematian 1858
Category:Tokoh Pemulihan Meiji
Category:Puak Shimazu